1. Eiropas Parlamenta kvestoru ievēlēšana (pirmā, otrā un trešā balsošanas kārta) 
- Pirms balsošanas
Martin Schulz
(DE) Priekšsēdētāja kungs, uzskatu, ka jums kas jāpaskaidro. Veiksim testu. Šajā testā mēs varam balsot tikai par diviem cilvēkiem - piemēram, Luciano Pavarotti un Montserrat Caballé. Tomēr, vēlāk kvestoru balsošanā varēsim balsot par pieciem cilvēkiem. Es tikai vēlējos to atgādināt, jo daudzi deputāti ir apjukuši. Tikai šī testa laikā varam balsot par diviem cilvēkiem, pēc tam - īstajā balsojumā - tie būs pieci.
Sergio Paolo Francesco Silvestris
(IT) Priekšsēdētāja kungs, dāmas un kungi, vēlos ne tikai pateikties par L. Pavarotti izvirzīšanu priekšplānā, bet arī šo to teikt. Vai pēc tam, kad būsim atzīmējuši divus kandidātus, mums savs balsojums jāapstiprina, vai arī varam to atstāt tādu, kāds ir.
Carlo Casini
(IT) Priekšsēdētāja kungs, dāmas un kungi, tā kā ne visi ir sapratuši mutisko paskaidrojumu pirms balsošanas, būtu labi vēlreiz kārtīgi paskaidrot balsošanas gaitu.
Priekšsēdētājs
Uzskatu, ka balsojuma rezultāts pierādīs, cik ātri apgūta procedūra.
Pēc balsojuma
Saskaņā ar Reglamenta 16. pantu un 15 panta 2. punktu kvestoru prioritārā secība nosakāma pēc tā, kā tie ievēlēti. Jaunā Prezidija sastāvs tiks paziņots Eiropas Kopienu iestāžu priekšsēdētājiem.
